תרגול זכויות - תשובות

מגיש: רועי מוזס ריבלין

1. ציין: הזכות שבשמה הצבא אסר לעבד את השדות היא הזכות לחיים ולביטחון

הצג: הזכות לחיים ולביטחון היא זכות יסוד שלפיה כל אדם זכאי לחיות בביטחון. אסור לאף אדם לפגוע בחייו של אדם אחר וזאת חובתה של המדינה לשמור שהזכות מתממשת בתחומה.

צטט: "לדברי מפקד הצבא באזור, אין הוא יכול להבטיח את שלומם של החקלאים העובדים סמוך לגבול".

הסבר: הצבא אסר על החקלאים לעבד את השדות באזור מחשש לחייהם – בשל המצב הביטחוני באזור. בכך, ממשה המדינה, שהצבא שייך לה, את הזכות לחיים ולביטחון ואת חובתה לשמור על זכות זו – כי היא שמרה על ביטחונם של החקלאים.

1. ציין: הזכות הטבעית שהמדינה מבקשת לממש באמצעות פרסום האזהרה היא הזכות לחירות.

הצג: הזכות לחירות היא זכות טבעית שלפיה לכל אדם יש את החירות לעשות כאוות נפשו כל עוד אין פגיעה בלתי סבירה בזכויות של אדם אחר. הזכות מסתמכת על העובדה שבני אדם הם יצורים תבוניים ואוטונומיים.

צטט: "המדינה מעוניינת לצמצם את העישון, ולהביא לידיעת כל אדם מהו הסיכון הכרוך בעישון כדי שיוכל להחליט על פי שיקול דעתו אם לעשן או לא".

הסבר: המדינה רוצה להעלות את המודעות לגבי הסכנות הכרוכות בעישון. זאת כדי שהאנשים ייקחו לשיקול דעתם סכנות אלה לפני שהם מעשנים. דבר זה שומר על הזכות לחירות, כי אדם שמחליט לעשן צריך לדעת את כל ההיבטים של עישון, כדי שהוא יעמוד מאחורי החלטתו בצורה מלאה – וכדי שההחלטה תהיה מיטבית.

1. א) ציין: הזכות שבשמה חוקק החוק החדש היא הזכות לחיים ולביטחון.

הצג: הזכות לחיים ולביטחון היא זכות יסוד שלפיה כל אדם זכאי לחיות בביטחון. אין על אדם לפגוע בביטחונו של אדם אחר ועל המדינה לשמור שזכות זו אכן מתממשת בשטחה.

צטט: "בתגובה לביקורת הודיעו נציגי הממשל כי חוק זה נועד לסייע במאבק נגד ארגוני טרור, המאיימים לפגוע באזרחי המדינה".

הסבר: זכות זו באה לידי ביטוי בקטע, כי החוק נועד כדי לסייע במאבק נגד ארגוני הטרור, המאיימים לפגוע באזרחי המדינה. כלומר הוא חוקק במטרה לשמור על ביטחונם של האזרחים בארצות הברית. לפיכך החוק מבטא את הזכות לחיים ולביטחון – כי המדינה ממלאת את חובתה להגן על חייהם וביטחונם של האנשים החיים בשטחה.

ב) ציין: הזכות שבשמה התעוררה ביקורת ציבורית נגד החוק היא הזכות לפרטיות הנגזרת מהזכות לכבוד.

הצג: הזכות לכבוד היא זכות שלפיה כל אדם זכאי לא להיות נתון ליחס משפיל, מבזה, מזלזל, פוגעני, אכזרי ולא אנושי. זכות זו כוללת את הזכות לפרטיות, לפיה כל אדם זכאי לחיות ללא התערבות או חדירה לחייו, לגופו או לחפציו.

צטט: "בארצות הברית נחקק חוק חדש, שמחייב ספריות ציבוריות לדווח לשירותי הביטחון על מנהגי הקריאה של הקוראים ועל תוכן הספרים שהם שואלים"

הסבר: החוק מחייב ספריות לדווח מידע על הקוראים (על הרגלי הקריאה ועל תוכן הספרים). הדיווח חודר לחייהם של הקוראים בכך שמוסר מידע אודותיהם. ובכך מפר את זכותם לפרטיות.